ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ഭുജിലെ കെ കെ പട്ടേൽ സൂപ്പർ സ്പെഷ്യാലിറ്റി ആശുപത്രി ഏപ്രിൽ 15ന് പ്രധാനമന്ത്രി രാഷ്ട്രത്തിന് സമർപ്പിക്കും
പ്രധാനമന്ത്രി ശ്രീ നരേന്ദ്ര മോദി 2022 ഏപ്രിൽ 15 ന് രാവിലെ 11 മണിക്ക് ഗുജറാത്തിലെ ഭുജിലുള്ള കെ കെ പട്ടേൽ സൂപ്പർ സ്പെഷ്യാലിറ്റി ഹോസ്പിറ്റൽ വീഡിയോ കോൺഫറൻസിംഗിലൂടെ രാജ്യത്തിന് സമർപ്പിക്കും. ഭുജിലെ ശ്രീ കച്ചി ലെവ പട്ടേൽ സമാജാണ് ആശുപത്രി നിർമ്മിച്ചത്.
കച്ചിലെ ആദ്യത്തെ ചാരിറ്റബിൾ സൂപ്പർ സ്പെഷ്യാലിറ്റി ആശുപത്രിയാണിത്. 200 കിടക്കകളുള്ള ഈ ആശുപത്രി ഇന്റർവെൻഷണൽ കാർഡിയോളജി , കാർഡിയോതൊറാസിക് സർജറി, റേഡിയേഷൻ ഓങ്കോളജി, മെഡിക്കൽ ഓങ്കോളജി, സർജിക്കൽ ഓങ്കോളജി, നെഫ്രോളജി, യൂറോളജി, ന്യൂക്ലിയർ മെഡിസിൻ, ന്യൂറോ സർജറി, ജോയിന്റ് റീപ്ലേസ്മെന്റ് തുടങ്ങിയ സൂപ്പർ സ്പെഷ്യാലിറ്റി സേവനങ്ങളും ലബോറട്ടറി, റേഡിയോളജി തുടങ്ങിയ മറ്റ് സഹായ സേവനങ്ങളും നൽകുന്നു. മെഡിക്കൽ സൂപ്പർ സ്പെഷ്യാലിറ്റി സേവനങ്ങൾ ഈ മേഖലയിലെ ജനങ്ങൾക്ക് താങ്ങാവുന്ന ചിലവിൽ എളുപ്പത്തിൽ ലഭ്യമാകും.
--ND--
(
പ്രധാനമന്ത്രിയുടെ ഓഫീസ്
ബാലിയിലെ ജി-20 ഉച്ചകോടിയുടെ സമാപന സമ്മേളനത്തിൽ പ്രധാനമന്ത്രി ശ്രീ നരേന്ദ്ര മോദിയുടെ പരാമർശങ്ങൾ
ശ്രേഷ്ഠരേ !
സുഹൃത്തുക്കളേ ,
എന്റെ സുഹൃത്ത് പ്രസിഡന്റ് ജോക്കോവിയെ ഒരിക്കൽ കൂടി അഭിനന്ദിക്കാൻ ഞാൻ ആഗ്രഹിക്കുന്നു. ഈ ദുഷ്കരമായ വേളയിലും ജി-20-ന് അദ്ദേഹം കാര്യക്ഷമമായ നേതൃത്വം നൽകി. ബാലി പ്രഖ്യാപനം അംഗീകരിച്ചതിന് ജി-20 സമൂഹത്തെയും ഞാൻ അഭിനന്ദിക്കുന്നു. ജി-20 പ്രസിഡൻസി കാലത്ത് ഇന്തോനേഷ്യയുടെ പ്രശംസനീയമായ സംരംഭങ്ങൾ മുന്നോട്ട് കൊണ്ടുപോകാൻ ഇന്ത്യ ശ്രമിക്കും. ഈ വിശുദ്ധ ദ്വീപായ ബാലിയിൽ ജി-20 പ്രസിഡൻസിയുടെ ഉത്തരവാദിത്തം ഞങ്ങൾ ഏറ്റെടുക്കുന്നത് ഇന്ത്യയെ സംബന്ധിച്ചിടത്തോളം വളരെ ശുഭകരമായ ഒരു യാദൃശ്ചികതയാണ്. ഇന്ത്യയും ബാലിയും തമ്മിൽ പഴക്കാം ചെന്ന ബന്ധമുണ്ട്.
ശ്രേഷ്ഠരേ !
ഭൗമരാഷ്ട്രീയ പിരിമുറുക്കങ്ങൾ, സാമ്പത്തിക മാന്ദ്യം, ഭക്ഷ്യ-ഊർജ്ജ വിലകൾ, മഹാമാരിയുടെ ദീർഘകാല ദൂഷ്യഫലങ്ങൾ എന്നിവ ലോകത്തെ ഒരേസമയം അള്ളിപ്പിടിക്കുന്ന വേളയിലാണ് ഇന്ത്യ ജി-20-ന്റെ ചുമതല ഏറ്റെടുക്കുന്നത്. ഇത്തരമൊരു സമയത്ത് ലോകം പ്രതീക്ഷയോടെയാണ് ജി-20യെ ഉറ്റുനോക്കുന്നത്. ഇന്ന്, ഇന്ത്യയുടെ ജി-20 അധ്യക്ഷസ്ഥാനം എല്ലാവരേയും ഉൾക്കൊള്ളുന്നതും, ഉത്കര്ഷേച്ഛ നിറഞ്ഞതും, നിർണ്ണായകവും പ്രവർത്തനാധിഷ്ഠിതവുമാകുമെന്ന് ഞാൻ ഉറപ്പ് നൽകാൻ ആഗ്രഹിക്കുന്നു.
ശ്രേഷ്ഠരേ !
അടുത്ത ഒരു വർഷത്തിനുള്ളിൽ, പുതിയ ആശയങ്ങൾ വിഭാവനം ചെയ്യുന്നതിനും കൂട്ടായ പ്രവർത്തനങ്ങൾ ത്വരിതപ്പെടുത്തുന്നതിനുമുള്ള ഒരു മുഖ്യ ചാലക ശക്തിയായി ജി -20 ആഗോളതലത്തിൽ പ്രവർത്തിക്കുന്നുവെന്ന് ഉറപ്പാക്കാൻ ഞങ്ങൾ ശ്രമിക്കും. പ്രകൃതി വിഭവങ്ങളുടെ മേലുള്ള ഉടമസ്ഥാവകാശ ബോധം ഇന്ന് സംഘർഷങ്ങൾക്ക് കാരണമാവുകയും പരിസ്ഥിതിയുടെ ദുരവസ്ഥയുടെ പ്രധാന കാരണമായി മാറുകയും ചെയ്യുന്നു. ഗ്രഹത്തിന്റെ സുരക്ഷിതമായ ഭാവിക്ക്, ട്രസ്റ്റിഷിപ്പ് അതായതു ഊരായ്മ അഥവാ കാര്യനിര്വ്വാഹകത്വം എന്ന ബോധം ഇതിന് പരിഹാരമാണ്. ലൈഫ്, അതായത് 'ലൈഫ് സ്റ്റൈൽ ഫോർ എൻവയോൺമെന്റ്' എന്ന കാമ്പെയ്ന് ഇതിന് വലിയ സംഭാവന നൽകാൻ കഴിയും. സുസ്ഥിരമായ ജീവിതശൈലി ഒരു ബഹുജന പ്രസ്ഥാനമാക്കുക എന്നതാണ് ഇതിന്റെ ലക്ഷ്യം.
ശ്രേഷ്ഠരേ !
വികസനത്തിന്റെ നേട്ടങ്ങൾ സാർവത്രികവും എല്ലാവരെയും ഉൾക്കൊള്ളുന്നതാണ് ഇന്നത്തെ ആവശ്യം. വികസനത്തിന്റെ നേട്ടങ്ങൾ എല്ലാ മനുഷ്യരിലേക്കും അനുകമ്പയോടും ഐക്യദാർഢ്യത്തോടും കൂടി നാം എത്തിക്കണം. സ്ത്രീകളുടെ പങ്കാളിത്തമില്ലാതെ ആഗോള വികസനം സാധ്യമല്ല. നമ്മുടെ ജി-20 അജണ്ടയിൽ പോലും സ്ത്രീകൾ നയിക്കുന്ന വികസനത്തിന് മുൻഗണന നൽകണം. സമാധാനവും സുരക്ഷിതത്വവും ഇല്ലെങ്കിൽ, നമ്മുടെ ഭാവി തലമുറകൾക്ക് സാമ്പത്തിക വളർച്ചയോ സാങ്കേതിക നൂതനത്വമോ പ്രയോജനപ്പെടുത്താൻ കഴിയില്ല. ജി-20 സമാധാനത്തിനും ഐക്യത്തിനും അനുകൂലമായ ശക്തമായ സന്ദേശം നൽകേണ്ടതുണ്ട്. ഈ മുൻഗണനകളെല്ലാം ഇന്ത്യയുടെ ജി-20 അധ്യക്ഷപദവിയുടെ പ്രമേയത്തിൽ പൂർണ്ണമായും ഉൾക്കൊള്ളുന്നു - "ഒരു ഭൂമി, ഒരു കുടുംബം, ഒരു ഭാവി".
ശ്രേഷ്ഠരേ !
ഓരോ ഇന്ത്യക്കാരനും ജി-20 പ്രസിഡന്റ് സ്ഥാനം ഏറ്റെടുക്കുന്നത് അഭിമാനകരമായ അവസരമാണ്. നമ്മുടെ രാജ്യത്തെ വിവിധ നഗരങ്ങളിലും സംസ്ഥാനങ്ങളിലും ഞങ്ങൾ ജി-20 യോഗങ്ങൾ സംഘടിപ്പിക്കും. ഞങ്ങളുടെ അതിഥികൾക്ക് ഇന്ത്യയുടെ അതിശയകരമായ വൈവിധ്യം, ഉൾക്കൊള്ളുന്ന പാരമ്പര്യങ്ങൾ, സാംസ്കാരിക സമൃദ്ധി എന്നിവയുടെ പൂർണ്ണമായ അനുഭവം ലഭിക്കും. 'ജനാധിപത്യത്തിന്റെ മാതാവ്' എന്ന ഇന്ത്യയിലെ അതുല്യമായ ഈ ആഘോഷത്തിൽ നിങ്ങളെല്ലാവരും പങ്കെടുക്കണമെന്ന് ഞങ്ങൾ ആഗ്രഹിക്കുന്നു. നാം ഒരുമിച്ച് ജി-20-നെ ആഗോള മാറ്റത്തിന് ഉത്തേജകമാക്കും.
വളരെയധികം നന്ദി!
--ND--
(
പ്രധാനമന്ത്രിയുടെ ഓഫീസ്
ഇന്ത്യ-ജപ്പാന് കൂട്ടായ്മ കൂടുതല്മേഖലകളിലേയ്ക്ക് വ്യാപിപ്പിക്കണം : പ്രധാനമന്ത്രി നരേന്ദ്ര മോദി
ബിസിനസ്സ് നടത്തിപ്പ് സുഗമമാക്കാനും ജനജീവിതം ആയാസരഹിതമാകാനുമാണ് ഗവണ്മെന്റ് ശ്രദ്ധയൂന്നുന്നതെന്ന് പ്രധാനമന്ത്രി ശ്രീ. നരേന്ദ്ര മോദി പ്രസ്താവിച്ചു. ജപ്പാനിലെ ടോക്യോയില്ഒരുസെമിനാറിനെ അഭിസംബോധന ചെയ്യുകയായിരുന്നുഅദ്ദേഹം.
ഇന്ത്യയില് ജപ്പാന് കമ്പനികളുടെ വന് തോതിലുള്ളസാന്നിധ്യത്തില്പ്രധാനമന്ത്രിസന്തുഷ്ടി പ്രകടിപ്പിച്ചു. ഇന്ത്യയിലെ നിരവധി വ്യാവസായിക പദ്ധതികളില് ജപ്പാന് പങ്കാളിയാണെന്നത്ചൂണ്ടിക്കാട്ടിക്കൊണ്ട് , കഴിഞ്ഞ നാല്വര്ഷക്കാലത്തെ ഇന്ത്യയുടെ സാമ്പത്തിക വളര്ച്ചയുടെകരുത്ത് അദ്ദേഹംവിശദീകരിച്ചു. ഇന്ത്യഇന്ന്ഏറ്റവുംവേഗത്തില്വളരുന്ന സമ്പദ്ഘടനയാണെന്നുഅദ്ദേഹം പറഞ്ഞു. അനൗപചാരിക സമ്പദ്ഘടനയില് നിന്ന് ഔപചാരിക സമ്പദ്ഘടനയിലേക്കുള്ളമാറ്റം, ഡിജിറ്റല് പണമിടപാടുകള്, ചരക്കുസേവന നികുതിമുതലായസുപ്രധാന പരിണാമങ്ങള്അദ്ദേഹംചൂണ്ടിക്കാട്ടി.
ഇന്ത്യയുടെഉദിച്ചുയരുന്ന സമ്പദ്ഘടന ,അതിവേഗംവളരുന്ന മധ്യവര്ഗം, യുവത്വമാര്ന്ന ജനസംഖ്യതുടങ്ങിയവ ജാപ്പനീസ് നിക്ഷേപകര്ക്ക് നിരവധി പുതിയഅവസരങ്ങള് നല്കുന്നുവെന്ന് പ്രധാനമന്ത്രി പറഞ്ഞു. ചെലവ്കുറഞ്ഞ നിര്മ്മാണം, ഐടിവ്യവസായം , ഇലക്ട്രിക്ക് ചലനാത്മകതമുതലായമേഖലകള് ഈ പശ്ചാത്തലത്തില്അദ്ദേഹംചൂണ്ടിക്കാട്ടി.
ഇന്ത്യയുംജപ്പാനും ഒരുപോലെ പങ്കിടുന്ന മൂല്യങ്ങള് പ്രധാനമന്ത്രി ഊന്നിപ്പറഞ്ഞു. ഇന്ഡോ- പസഫിക് , ദക്ഷിണേഷ്യ , ആഫ്രിക്ക എന്നിവഉള്പ്പെടെലോകത്തിന്റെമറ്റു പ്രദേശങ്ങളില്കരുത്തുറ്റവികസന കൂട്ടായ്മകള്വികസിപ്പിക്കുന്നതിന് ഇരുരാജ്യങ്ങളുംഉറ്റ് നോക്കുകയാണെന്ന്അദ്ദേഹം പറഞ്ഞു.
ND/MRD
(Visitor Counter : 70
രാസവസ്തു, രാസവളം മന്ത്രാലയം
ഫാക്ട് 560 മെട്രിക് ടൺ അമോണിയം സൾഫേറ്റ് അടങ്ങിയ 20 കണ്ടെയ്നറുകൾ സമുദ്രമാർഗ്ഗം ഹാൽദിയ തുറമുഖത്തേക്ക് കയറ്റി അയയ്ക്കുന്നു
, ഇപ്പോൾ ചരക്ക് നീക്കത്തിനുള്ള ഫലപ്രദമായ മാർഗ്ഗമായി കപ്പൽ ഗതാഗതത്തെ ആശ്രയിക്കാൻ ആരംഭിച്ചു.രാജ്യത്തിന്റെ കിഴക്കും പടിഞ്ഞാറുമുള്ള , തീരപ്രദേശങ്ങളിലെ കർഷകർക്ക് രാസവളങ്ങൾ വേഗത്തിലും സമയബന്ധിതമായും ലഭ്യമാകുന്നുവെന്ന് ഇതിലൂടെ ഉറപ്പിക്കാനാകും.
സമുദ്രമാർഗ്ഗമുള്ള ചരക്ക് നീക്കത്തിന് ഫാക്ടിന് കൊച്ചി പോർട്ട് ട്രസ്റ്റിന്റെ സജീവ പിന്തുണയുണ്ട്. സമുദ്രമാർഗ്ഗമെത്തിക്കുന്ന രാസവളങ്ങൾ ട്രെയിൻ വഴി ആവശ്യമായ കൂടുതൽ സ്ഥലങ്ങളിൽ എത്തിക്കും.
വളത്തിന്റെ സമുദ്രമാർഗ്ഗമുള്ള ചരക്ക് നീക്കത്തിന് സബ്സിഡി നൽകാനുള്ള സർക്കാർ നയത്തിന് അനുസൃതമായാണ് ചാക്കിൽ നിറച്ച വളം തിരഞ്ഞെടുത്ത സ്ഥലങ്ങളിലേക്ക് കപ്പൽ മാർഗ്ഗം അയയ്ക്കുന്നതിനുള്ള പദ്ധതി ഫാക്ട് തയ്യാറാക്കിയത്.അമോണിയം സൾഫേറ്റ് അടങ്ങിയ 20 കണ്ടെയ്നറുകളുടെ ആദ്യ ബാച്ച് കൊച്ചിയിൽ നിന്ന് 2020 ജൂലൈ 30 ന് കപ്പൽ മാർഗ്ഗം പശ്ചിമ ബംഗാളിലെ ഹാൽദിയയിലേക്ക് വിജയകരമായി കയറ്റി അയച്ചു.
560 മെട്രിക് ടൺ അമോണിയം സൾഫേറ്റ് വളം അടങ്ങിയ 20 കണ്ടെയ്നർ കൂടി കമ്പനി വീണ്ടും ഹാൽദിയയിലേക്ക് അയയ്ക്കുന്നുണ്ട്. ഇതിനായി ചാക്കിൽ നിറച്ച രാസവളം കണ്ടെയ്നറുകളിലാക്കുന്ന പ്രവർത്തനം ഉദ്യോഗമണ്ഡലിലെ ഫാക്ട് പ്ലാന്റിൽ 2020 സെപ്റ്റംബർ 2 ന് പൂർത്തിയായി. കപ്പൽ 2020 സെപ്റ്റംബർ 4 ന് പുറപ്പെടും.
പശ്ചിമ ബംഗാളിൽ രാസവളത്തിന്റെ വിപണനം ഏറ്റെടുത്തിരിക്കുന്നത് കേന്ദ്ര രാസവളം-രാസവസ്തു മന്ത്രാലയത്തിന്റെ കീഴിലുള്ള പൊതുമേഖലാ സ്ഥാപനവും ആഗോളതലത്തിൽ ഡി.ഡി.ടി.യുടെ ഏക നിർമ്മാതാക്കളുമായ എച്ച്.ഐ.എൽ.  ലിമിറ്റഡാണ്.
രാസവളങ്ങൾ സമുദ്രമാർഗ്ഗം കയറ്റി അയയ്ക്കുന്നത്തിലൂടെ റോഡ് -റെയിൽ മാർഗ്ഗമുള്ള രാസവളങ്ങളുടെ ചരക്ക് നീക്കം ഒരു പരിധിവരെ കുറയ്ക്കാൻ കഴിയുമെന്നാണ് കരുതപ്പെടുന്നത്.
പ്രധാനമന്ത്രിയുടെ ഓഫീസ്
ഇന്തോനേഷ്യയിലുണ്ടായ ഭൂകമ്പത്തിലെ ജീവഹാനിയിൽ പ്രധാനമന്ത്രി അഗാധ ദുഃഖം രേഖപ്പെടുത്തി
ഇന്തോനേഷ്യയിലുണ്ടായ ഭൂകമ്പത്തിലെ ജീവഹാനിയിൽപ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖവും വേദനയും രേഖപ്പെടുത്തി. പരിക്കേറ്റവർ വേഗത്തിൽ സുഖം പ്രാപിക്കട്ടെയെന്നും ദുഃഖത്തിന്റെ ഈ വേളയിൽ ഇന്ത്യ ഇന്തോനേഷ്യയ്ക്കൊപ്പം നിൽക്കുമെന്നും അദ്ദേഹം പറഞ്ഞു.
പ്രധാനമന്ത്രി ട്വീറ്റ് ചെയ്തു;
“ഇന്തോനേഷ്യയിലുണ്ടായ ഭൂകമ്പത്തിലെ ജീവഹാനിയും, വസ്തുവകകൾക്കുണ്ടായ നാശനഷ്ടവും ദുഃഖകരമാണ്. ഇരകൾക്കും അവരുടെ കുടുംബങ്ങൾക്കും അഗാധമായ അനുശോചനം. പരിക്കേറ്റവർ വേഗം സുഖം പ്രാപിക്കട്ടെ എന്ന് ആശംസിക്കുന്നു. ദുഃഖത്തിന്റെ ഈ വേളയിൽ ഇന്ത്യ ഇന്തോനേഷ്യയ്ക്കൊപ്പം നിലകൊള്ളുന്നു. ".
--ND
പ്രത്യേക സേവനങ്ങളും ഫീച്ചറുകളും
സിഎംഎഫ്ആർഐക്ക് 75 വയസ്സ്; ഒരു വർഷം നീണ്ടുനിൽക്കുന്ന ആഘോഷപരിപാടിക്ക് തുടക്കം
കൊച്ചി: ആഴക്കടലിന്റെ അറിവുകൾ തേടിയുള്ള കേന്ദ്ര സമുദ്രമത്സ്യ ഗവേഷണ സ്ഥാപനത്തിന്റെ  യാത്രക്ക് 75 വയസ്സ്. കടലിൽ നിന്നും രാജ്യത്തിന്റെ വിവിധ ഭാഗങ്ങളിൽ പിടിച്ചെടുക്കുന്ന മത്സ്യങ്ങളുടെ കണക്കെടുപ്പു മുതൽ സമുദ്ര മത്സ്യ സമ്പത്തിന്റെ മൂല്യനിർണയവും കടലിൽ നിന്നുള്ള ഔഷധ നിർമ്മാണം വരെ എത്തി നിൽക്കുന്ന നിരവധി ഗവേഷണ പ്രവർത്തനങ്ങൾ ഏറ്റെടുത്ത് നടത്തുന്ന സിഎംഎഫ്ആർഐ പ്ലാറ്റിനം ജൂബിലിയോടനുബന്ധിച്ച് ഒരു വർഷം നീണ്ടുനിൽക്കുന്ന ആഘോഷ പരിപാടിക്ക് തുടക്കമിട്ടു.
1947ൽ ഫെബ്രുവരി മൂന്നിന് മറൈൻ ഫിഷറീസ് റിസർച്ച് സ്റ്റേഷൻ എന്ന പേരിൽ മദ്രാസ് യൂണിവേഴ്സിറ്റിക്ക് കീഴിൽ മദ്രാസിലാണ് സിഎംഎഫ്ആർഐ സ്ഥാപിക്കപ്പെത്.
സ്ഥാപകദിനാഘോഷ ചടങ്ങിൽ ഇന്ത്യൻ കാർഷിക ഗവേഷണ കൗൺസിൽ  ഡെപ്യൂട്ടി ഡയറക്ടർ ജനറൽ ഡോ ജെ കെ ജെന മുഖ്യാതിഥിയായിരുന്നു. നാടിന്റെ ആവശ്യകതക്കനുസരിച്ച് ഗവേഷണത്തിന്റെ മുൻഗണനകളിൽ മാറ്റങ്ങൾ വരുത്തണമെന്ന് അദ്ദേഹം നിർദേശിച്ചു. ബദൽ ഉപജീവനമാർഗത്തിന് കരുത്ത് പകരുന്ന കടൽപായൽ കൃഷി, സമുദ്ര അലങ്കാരമത്സ്യകൃഷി പോലുള്ള സമുദ്രജലകൃഷിരീതികൾക്കാണ് കേന്ദ്ര സർക്കാർ പ്രാമുഖ്യം നൽകുന്നത്. ഇവ തീരദേശ മേഖലയിലുള്ളവർക്ക് വരുമാനവർധനവിനും രാജ്യത്തിന്റെ സാമ്പത്തികസ്ഥിതി മെച്ചപ്പെടുത്താനും സഹായകരമാകുമെന്നും അദ്ദേഹം പറഞ്ഞു.
സമുദ്രമേഖലയിലെ മാറ്റങ്ങൾക്കനുസൃതമായി കാലാവസ്ഥാവ്യതിയാന പഠനം പോലുള്ളവയ്ക്ക് സിഎംഎഫ്ആർഐ ഊന്നൽ നൽകുമെന്ന് ഡയറക്ടർ ഡോ എ ഗോപാലകൃഷ്ണൻ പറഞ്ഞു. ഭാവിയിലെ മത്സ്യോൽപാദനം ത്വരിതപ്പെടുത്തുന്നതിനും തീരദേശ മേഖലകളിൽ തൊഴിലവസരങ്ങൾ സൃഷ്ടിക്കുന്നതിനും വലിയ പങ്ക് വഹിക്കുന്ന സമുദ്രജലകൃഷി അനുയോജ്യമായ സമുദ്ര പ്രദേശങ്ങളിൽ വിപുലമാക്കാൻ നിർമിതബുദ്ധി പോലുള്ള സങ്കേതകങ്ങൾ പ്രയോജനപ്പെടുത്തി മത്സ്യകൃഷിരീതികൾ നവീകരിക്കും. കൂടാതെ, സമുദ്ര പരിസ്ഥിതി പരിപാലനം, സമുദ്രജൈവവൈവിധ്യ ഗവേഷണം, സമുദ്രമലിനീകരണ പഠനം, സാമൂഹിക സാമ്പത്തിക അവലോകനം, മത്സ്യരോഗനിർണയം തുടങ്ങിയ പ്രധാനപ്പെട്ട മേഖലകളിൽ തുടർന്നും സിഎംഎഫ്ആർഐ വിപുലമായ ഗവേഷണ പദ്ധതികൾ ആവിഷ്കരിച്ച് നടപ്പിലാക്കുമെന്നും അദ്ദേഹം പറഞ്ഞു.
ഒരു വർഷം നീണ്ടുനിൽക്കുന്ന എഴുപത്തഞ്ചാം വാർഷികാഘോഷത്തിന്റെ ലോഗോയും തീം സോങും ചടങ്ങിൽ പ്രകാശനം ചെയ്തു. ഡോ മിറിയം പോൾ ശ്രീറാം നന്ദി പറഞ്ഞു.
(Visitor Counter : 13
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 198 .20 കോടി കടന്നു
(ന്യൂ ഡൽഹി: ജൂലൈ 06 , 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 198 .20 കോടി  കടന്നു. 2,59 ,16,027 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.70 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 1,15,212 പേരാണ്. ഇത് ആകെ രോഗബാധിതരുടെ 0.26 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 15,394 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,29,07,327 ആയി. ദേശീയ രോഗമുക്തി നിരക്ക് 98.53%
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 16,159 പേർക്കാണ്.
കഴിഞ്ഞ 24 മണിക്കൂറിൽ 4 ,54 ,465 പരിശോധനകൾ നടത്തി. 86.49 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 3.8 4 ശതമാനമാണ്. പ്രതിദിന രോഗസ്ഥിരീകരണ നിരക്ക്
3 .56 ശതമാനമാണ്.
IE
പ്രധാനമന്ത്രിയുടെ ഓഫീസ്
ഐപിഎസ് പ്രൊബേഷണര്മാരുമായി സംവദിച്ച് പ്രധാനമന്ത്രി
കോവിഡ് 19 മഹാമാരിക്കാലത്ത് പൊലീസിന്റെ 'മാനുഷികവശം' പുറത്തുവന്നു: പ്രധാനമന്ത്രി
സര്ദാര് വല്ലഭായ് പട്ടേല് നാഷണല് പോലീസ് അക്കാദമിയില് ഇന്ന് നടന്ന 'ദിക്ഷാന്ത് പരേഡ് പരിപാടി'യില് പ്രധാനമന്ത്രി ശ്രീ നരേന്ദ്ര മോദി വീഡിയോ കോണ്ഫറന്സിലൂടെ ഐപിഎസ് പ്രൊബേഷണര്മാരുമായി സംവദിച്ചു.
അക്കാദമിയില് നിന്ന് പാസ്സായ യുവ ഐപിഎസ് ഉദ്യോഗസ്ഥരുമായി താന് സംവദിക്കാറുണ്ടെന്നും എന്നാല് കൊറോണ വൈറസ് വ്യാപനത്തിന്റെ പശ്ചാത്തലത്തില് ഈ വര്ഷം അവരെ കാണാന് കഴിഞ്ഞില്ലെന്നും പ്രധാനമന്ത്രി പറഞ്ഞു. ''എന്നാല് എന്റെ അധികാര സമയത്തു ഞാന് നിങ്ങളെ എല്ലാവരെയും ഒരു ഘട്ടത്തില് കണ്ടുമുട്ടുമെന്ന് എനിക്ക് ഉറപ്പുണ്ട്''- അദ്ദേഹം കൂട്ടിച്ചേര്ത്തു.
പരിശീലനം വിജയകരമായി പൂര്ത്തിയാക്കിയ ഐപിഎസ് പ്രൊബേഷണര്മാരെ പ്രധാനമന്ത്രി ആശംസകള് അറിയിച്ചു. യൂണിഫോം ധരിക്കുമ്പോള് അതില് അഭിമാനം കൊള്ളണമെന്നും അതു ദുരുപയോഗം ചെയ്യരുത് എന്നതു പ്രധാനമാണെന്നും അദ്ദേഹം പറഞ്ഞു. ''നിങ്ങളുടെ കാക്കി യൂണിഫോമിനോടുള്ള ബഹുമാനം ഒരിക്കലും നഷ്ടപ്പെടുത്തരുത്. ഈ കോവിഡ് -19 കാലത്തു പോലീസ് നടത്തിയ നല്ല പ്രവര്ത്തനങ്ങള് കാക്കിക്കുള്ളിലെ മനുഷ്യര്ക്ക് പൊതുജനങ്ങളുടെ മനസ്സില് ഇടംനേടാന് അവസരമൊരുക്കിയിട്ടുണ്ട്.'' അദ്ദേഹം പറഞ്ഞു.
കോവിഡ് 19 പകര്ച്ചവ്യാധിയുടെ സമയത്ത് പോലീസിന്റെ 'മാനുഷികമുഖം' പുറത്തുവന്നതിനെ പ്രധാനമന്ത്രി അഭിനന്ദിച്ചു.
കുറ്റകൃത്യങ്ങള് പരിഹരിക്കുന്നതിനുള്ള പൊലീസ് സേനയുടെ സാമര്ത്ഥ്യത്തിന്റെ പ്രാധാന്യത്തെക്കുറിച്ച് പ്രധാനമന്ത്രി ഊന്നിപ്പറഞ്ഞു. സാമാന്യയുക്തിയുടെ പ്രാധാന്യം മറക്കാതെതന്നെ സാങ്കേതികവിദ്യ പരമാവധി ഉപയോഗിക്കണമെന്ന് അദ്ദേഹം പ്രൊബേഷണര്മാരോട് അഭ്യര്ത്ഥിച്ചു. വിവരങ്ങള്, ബിഗ് ഡേറ്റ, നിര്മ്മിതബുദ്ധി എന്നിവയ്ക്ക് പഞ്ഞമില്ലെന്നും അദ്ദേഹം കൂട്ടിച്ചേര്ത്തു. സോഷ്യല് മീഡിയയില് ലഭ്യമായ വിവരങ്ങള്
മുതല്ക്കൂട്ടാണെന്ന് പ്രധാനമന്ത്രി വിശേഷിപ്പിച്ചു.
കഴിഞ്ഞ കുറച്ച് വര്ഷങ്ങളായി, ദുരന്തസമയത്ത് എന്ഡിആര്എഫും എസ്ഡിആര്എഫും നടത്തിയ പ്രവര്ത്തനങ്ങള് പോലീസ് സേവനത്തിന് പുത്തന് സ്വീകാര്യത നല്കിയിട്ടുണ്ടെന്ന് പ്രധാനമന്ത്രി പറഞ്ഞു. അതത് പ്രദേശങ്ങളില് എന്ഡിആര്എഫ് ഗ്രൂപ്പുകള് സംഘടിപ്പിക്കാനും പ്രകൃതിദുരന്തസമയത്ത് ആളുകളെ സഹായിക്കാനും അദ്ദേഹം ആവശ്യപ്പെട്ടു. അവരുടെ പരിശീലനത്തെ ഒരിക്കലും കുറച്ചുകാണരുതെന്ന് അദ്ദേഹം ഊന്നിപ്പറഞ്ഞു. പരിശീലനം ശിക്ഷാ നിയമനമാണ് എന്ന മനോഭാവത്തില് നിന്ന് പുറത്തുവരണമെന്നും അദ്ദേഹം അഭ്യര്ത്ഥിച്ചു.
രണ്ട് ദിവസം മുമ്പാണ് മിഷന് കര്മ്മയോഗി ആരംഭിച്ചതെന്ന് ശ്രീ നരേന്ദ്ര മോദി പറഞ്ഞു. ഏഴു പതിറ്റാണ്ടു പഴക്കമുള്ള നമ്മുടെ സിവില് സര്വീസില് ശേഷി വര്ധിപ്പിക്കല്, ജോലിയോടുള്ള സമീപനം എന്നിവയില് ഏര്പ്പെടുത്തിയ ഏറ്റവും വലിയ പരിഷ്കാരമാണിത്. നിയമാധിഷ്ഠിതമായതില് നിന്ന് കര്ത്തവ്യാധിഷ്ഠിതമായതിലേയ്ക്കുള്ള  മാറ്റമാണ് ഇതെന്ന് അദ്ദേഹം പറഞ്ഞു.
''അപ്രതീക്ഷിതമായി എന്തും നേരിടേണ്ടി വരാം എന്ന തരത്തിലുളള ജോലിയാണ് നിങ്ങളുടേത്. നിങ്ങള് എല്ലാവരും ജാഗ്രത പാലിക്കുകയും ഇതിന് തയ്യാറാകുകയും വേണം. ഉയര്ന്ന തോതിലുള്ള സമ്മര്ദമുണ്ടാകും. അവിടെയാണ് നിങ്ങളുടെ പ്രിയപ്പെട്ടവരുമായി സംസാരിക്കുന്നതിന്റെ പ്രാധാന്യം. ഇടയ്ക്കിടെ, അതായത് അവധിദിവസങ്ങളിലോ മറ്റോ, ഒരു അധ്യാപകനെയോ, അതല്ലെങ്കില് നിങ്ങള് ബഹുമാനിക്കുന്ന, നിങ്ങള്ക്ക് ഉപദേശം തരാന് കഴിവുള്ള ഒരാളെയോ സന്ദര്ശിക്കുക.''- പ്രധാനമന്ത്രി പറഞ്ഞു.
പൊലീസിങ്ങില് ശാരീരികക്ഷമതയുടെ പ്രാധാന്യത്തെക്കുറിച്ചും പ്രധാനമന്ത്രി ഊന്നിപ്പറഞ്ഞു.
മഹത് വ്യക്തികൾ സ്ഥാപിച്ച ഉദാഹരണങ്ങള് ജനങ്ങള് പിന്തുടരുന്നു എന്ന ഗീത വചനങ്ങള് മനസ്സില് സൂക്ഷിക്കണമെന്നും പ്രധാനമന്ത്രി പറഞ്ഞു .
രാഷ്ട്രപതിയുടെ കാര്യാലയം
ജമ്മുകാശ്മീരിൽ ദേശീയ വിദ്യാഭ്യാസ നയം
നടപ്പാക്കുന്നത് സംബന്ധിച്ച സമ്മേളനത്തെ രാഷ്ട്രപതി ശ്രീ രാംനാഥ് കോവിന്ദ് അഭിസംബോധന ചെയ്തു
വിജ്ഞാനം, സംരംഭങ്ങൾ, നൂതനാശയം, ശേഷി വികസനം എന്നിവയുടെ കേന്ദ്രമായി ജമ്മുകാശ്മീർ മാറുന്നതാണ് തന്റെ സ്വപ്നമെന്ന് രാഷ്ട്രപതി ശ്രീ രാംനാഥ് കോവിന്ദ്. ദേശീയ വിദ്യാഭ്യാസ നയം ജമ്മുകാശ്മീരിൽ നടപ്പാക്കുന്നത് സംബന്ധിച്ച സമ്മേളനത്തെ വീഡിയോ കോൺഫറൻസിലൂടെ അഭിസംബോധന ചെയ്യുകയായിരുന്നു അദ്ദേഹം. ജമ്മു കാശ്മീർ ലെഫ്റ്റ്നന്റ് ഗവർണർ, സർവ്വകലാശാല വൈസ് ചാൻസലർമാർ, കോളേജ് പ്രിൻസിപ്പൽമാർ തുടങ്ങിയവർ ശ്രീനഗറിൽ നടന്ന പരിപാടിയിൽ പങ്കെടുത്തു.
വിജ്ഞാന വിഷയങ്ങളിലെ മേഖലയുടെ മികവിനെ അഭിനന്ദിച്ച രാഷ്ട്രപതി, പുതിയ വിദ്യാഭ്യാസം നയം കൃത്യമായ രീതിയിൽ നടപ്പാക്കുന്നത് വഴി, അറിവ്, നൂതനാശയങ്ങൾ അധ്യയനം എന്നിവയുടെ കേന്ദ്രമായി ഭൂമിയിലെ ഈ സ്വർഗ്ഗത്തെ മാറ്റാനുള്ള പരിശ്രമങ്ങൾ നടത്തേണ്ടതുണ്ടെന്നും അഭിപ്രായപ്പെട്ടു.
മൂല്യാധിഷ്ഠിത പഠനത്തിന്റെ ആവശ്യകത ചൂണ്ടിക്കാട്ടിയ രാഷ്ട്രപതി നമ്മുടെ പാരമ്പര്യത്തെപ്പറ്റിയും സാംസ്കാരിക പൈതൃകത്തെപ്പറ്റിയും മനസ്സിലാക്കേണ്ടതിന്റെ ആവശ്യകതയും എടുത്തുപറഞ്ഞു. മാതൃഭാഷ അധിഷ്ഠിത വിദ്യാഭ്യാസ പ്രക്രിയയിലൂടെ മാത്രമേ ഇത് നേടാനാകൂ. ദേശീയ വിദ്യാഭ്യാസനയത്തിൽ മാതൃഭാഷയ്ക്ക് നൽകിയിരിക്കുന്ന പ്രാധാന്യം വ്യക്തമാകുന്നത് ഇവിടെയാണ്. നയത്തിൽ പരാമർശിക്കുന്ന മൂന്ന് ഭാഷ ഫോർമുല, ദേശീയ ഐക്യവും ബഹുഭാഷാ പരിചയവും പ്രോത്സാഹിപ്പിക്കാൻ സഹായകരമാകും. അതേസമയം രാജ്യത്തെ സംസ്ഥാനത്തങ്ങളിലോ കേന്ദ്രഭരണ പ്രദേശങ്ങളിലോ ഏതെങ്കിലും ഒരു പ്രത്യേക ഭാഷ അടിച്ചേൽപ്പിക്കാനുള്ള ശ്രമങ്ങൾ ഉണ്ടാകില്ലെന്നും രാഷ്ട്രപതി ഉറപ്പുനൽകി.
നയത്തിലെ ലക്ഷ്യങ്ങൾ പൂർണമായ രീതിയിൽ നടപ്പാക്കാനും സമാധാനപൂർണവും ഐശ്വര്യപൂർണ്ണവുമായ ഒരു ഭാവി സ്വന്തമാക്കാനും ജമ്മുകാശ്മീരിലെ യുവതയ്ക്ക് രാഷ്ട്രപതി ആശംസകൾ നേർന്നു.
രാഷ്ട്രപതിയുടെ പ്രസംഗത്തിന് പൂർണ്ണരൂപത്തിനായി ഇവിടെ ക്ലിക്ക് ചെയ്യുക:
Click here to read President's speech
രാജ്യരക്ഷാ മന്ത്രാലയം
DefExpo 2022 ന്റെ ഭാഗമായി നടന്ന ഇന്ത്യ-ആഫ്രിക്ക പ്രതിരോധ സംഭാഷണം
ന്യൂ ഡൽഹി: ഒക്ടോബർ 18, 2022
DefExpo 2022 ന്റെ ഭാഗമായി സംഘടിപ്പിച്ച ഇന്ത്യ-ആഫ്രിക്ക പ്രതിരോധ സംഭാഷണം  2022 ഇന്ന്  ഗുജറാത്തിലെ ഗാന്ധിനഗറിൽ നടന്നു. ''പ്രതിരോധവും സുരക്ഷാ സഹകരണവും സമന്വയിപ്പിക്കുന്നതിനും ശക്തിപ്പെടുത്തുന്നതിനുമുള്ള തന്ത്രങ്ങൾ സ്വീകരിക്കുക'' എന്ന IADD ആശയത്തിന്റെ വിവിധ വശങ്ങൾ സംഭാഷണം വിജയകരമായി പ്രതിപാദിച്ചു .
കാര്യക്ഷമതാ നിർമ്മാണം, പരിശീലനം, സൈബർ സുരക്ഷ, സമുദ്ര സുരക്ഷ, ഭീകര വിരുദ്ധ പ്രവർത്തനങ്ങൾ എന്നിവയുൾപ്പെടെ പ്രതിരോധ വിഷയങ്ങളിൽ സഹകരിച്ചു പ്രവർത്തിക്കുന്നതിനും പുതിയ മേഖലകൾ പര്യവേക്ഷണം ചെയ്യുന്നതിനുമുള്ള ഇന്ത്യയുടെയും ആഫ്രിക്കൻ രാജ്യങ്ങളുടെയും അടിസ്ഥാന പ്രതിബദ്ധതയാണ് IADD യുടെ പ്രധാന പ്രമേയമെന്ന് മുഖ്യപ്രഭാഷണം നടത്തിയ രാജ്യ രക്ഷാ മന്ത്രി ശ്രീ രാജ്നാഥ് സിംഗ് വ്യക്തമാക്കി. ഭദ്രവും സുരക്ഷിതവുമായ സമുദ്രാന്തരീക്ഷം, പ്രത്യേകിച്ച് ഇന്ത്യൻ മഹാസമുദ്ര മേഖലയിൽ, ഉറപ്പാക്കുന്നതിൽ ഇന്ത്യയും ആഫ്രിക്കൻ രാജ്യങ്ങളും പ്രധാന പങ്കാളികളാണെന്ന് അദ്ദേഹം പറഞ്ഞു.
സംഘർഷം, ഭീകരവാദം , അക്രമാസക്തമായ തീവ്രവാദം എന്നിവയുയർത്തുന്ന വെല്ലുവിളികൾ നേരിടാൻ ആഫ്രിക്കയ്ക്ക് ഇന്ത്യയുടെ പിന്തുണ ശ്രീ രാജ്നാഥ് സിംഗ് ആവർത്തിച്ചു വാഗ്ദാനം ചെയ്തു. ‘സാഗർ’  എന്ന സഹകരണ തത്വത്തെ അടിസ്ഥാനമാക്കിയുള്ള ശക്തമായ പങ്കാളിത്തമാണ് ഇന്ത്യയും ആഫ്രിക്കയും പങ്കിടുന്നതെന്ന് അദ്ദേഹം എടുത്തുപറഞ്ഞു.
ഇന്ത്യൻ പ്രതിരോധ ഉപകരണങ്ങളെയും സാങ്കേതിക വിദ്യകളെയും കുറിച്ച് മനസ്സിലാക്കാൻ ആഫ്രിക്കൻ രാജ്യങ്ങളെ ശ്രീ രാജ്നാഥ് സിംഗ് ക്ഷണിച്ചു. സമീപ വർഷങ്ങളിൽ ഇന്ത്യ ഒരു മുൻനിര പ്രതിരോധ കയറ്റുമതി രാജ്യമായി ഉയർന്നുവന്നിട്ടുണ്ട്. ആഗോള യാഥാർത്ഥ്യങ്ങളിലുണ്ടായിക്കൊണ്ടിരിക്കുന്ന പരിവർത്തനങ്ങൾ പ്രതിഫലിപ്പിക്കുന്നവയാകണം ബഹുമുഖമായ ലോക സംഘടനകൾ എന്ന് പ്രസ്താവിച്ച അദ്ദേഹം, യുഎൻ രക്ഷാസമിതിയെ കൂടുതൽ പ്രാതിനിധ്യസ്വഭാവമുമുള്ളതാക്കേണ്ടതിന്റെ ആവശ്യകതയെക്കുറിച്ച് ഊന്നിപ്പറഞ്ഞു.
IADD 2022 ന്റെ ഫലപ്രാപ്തി രേഖയായി ഗാന്ധിനഗർ പ്രഖ്യാപനത്തെ അംഗീകരിച്ചു. പരസ്പര താൽപ്പര്യമുള്ള മേഖലകളിലും പരിശീലന മേഖലയിലും സഹകരണം വർദ്ധിപ്പിക്കാനും ആഫ്രിക്കൻ പ്രതിരോധ സേനയുടെ ശേഷി വർദ്ധിപ്പിക്കാനും സൈനികാഭ്യാസങ്ങളിൽ പങ്കാളികളാകാനും പ്രകൃതി ദുരന്തങ്ങളിൽ മാനുഷിക സഹായം നൽകാനും രേഖ നിർദ്ദേശിക്കുന്നു. മനോഹർ പരീക്കർ ഇൻസ്റ്റിറ്റ്യൂട്ട് ഫോർ ഡിഫൻസ് സ്റ്റഡീസ് ആൻഡ് അനാലിസിസ് മുഖേന ആഫ്രിക്കൻ രാജ്യങ്ങളിൽ നിന്നുള്ള വിദഗ്ധർക്ക് ഇന്ത്യ ഫെലോഷിപ്പ് വാഗ്ദാനം ചെയ്തു.
അമ്പതോളം ആഫ്രിക്കൻ രാജ്യങ്ങൾ ചർച്ചയിൽ പങ്കെടുത്തു. IADD യുടെ ഭാഗമായി, രാജ്യ രക്ഷാ മന്ത്രി ശ്രീ രാജ്നാഥ് സിംഗും സഹമന്ത്രി ശ്രീ അജയ് ഭട്ടും ഇന്ത്യയിലെത്തിയ ആഫ്രിക്കൻ മന്ത്രിമാരുമായി കൂടിക്കാഴ്ച നടത്തി. പ്രതിരോധവും ഉഭയകക്ഷി ബന്ധവുമായി ബന്ധപ്പെട്ട വിഷയങ്ങൾ ചർച്ചയായി.
RRTN/SKY
ഉരുക്ക് മന്ത്രാലയം
സ്റ്റീല് ഉപയോഗം വര്ധിപ്പിക്കുന്നതിനായുള്ള മാര്ഗങ്ങളെപ്പറ്റിയുള്ള വെബിനാറില് കേന്ദ്ര മന്ത്രി ശ്രീ ധര്മേന്ദ്ര പ്രധാന് അധ്യക്ഷത വഹിച്ചു
(ന്യൂഡൽഹി, ജൂൺ 30, 2020
നിര്മാണം, അടിസ്ഥാന സൗകര്യ വികസനം എന്നീ മേഖലകളിലുള്പ്പെടെ സ്റ്റീല് ഉപയോഗം വര്ധിപ്പിക്കുന്നതിനുള്ള മാര്ഗങ്ങളെപ്പറ്റി ന്യൂഡല്ഹിയില് നടന്ന വെബിനാറില് കേന്ദ്ര സ്റ്റീല്, പെട്രോളിയം, പ്രകൃതിവാതക വകുപ്പ് മന്ത്രി ശ്രീ ധര്മേന്ദ്ര പ്രധാന് അധ്യക്ഷത വഹിച്ചു. സ്റ്റീല് വകുപ്പ് സഹമന്ത്രി ശ്രീ ഫഗന് സിങ് കുലസ്തെ, മന്ത്രാലയം സെക്രട്ടറി, ഉന്നത ഉദ്യോഗസ്ഥര്, വിഷയത്തിലെ വിദഗ്ധര്, വ്യാവസായിക പ്രമുഖര്, ഗവേഷകര്, വന്കിട ഉപഭോക്താക്കള് തുടങ്ങിയവര് വെബിനാറില് പങ്കെടുത്തു.
രാജ്യത്തെ സാമ്പത്തിക വികസന മേഖലയില്, സ്റ്റീല് വ്യവസായം പ്രധാന പങ്ക് വഹിക്കുന്നതായി ശ്രീ ധര്മേന്ദ്ര പ്രധാന് പറഞ്ഞു. ലോകത്തെ സ്റ്റീല് നിര്മാതാക്കളില് ഇന്ത്യയ്ക്ക് രണ്ടാം സ്ഥാനമാണുള്ളത്. ഗുണമേന്മയുള്ള ഉല്പ്പന്നങ്ങള് നിര്മിക്കുന്നതില് ഇന്ത്യയ്ക്ക് ശേഷിയുണ്ട്. എന്നാല് രാജ്യത്തെ പ്രതിശീര്ഷ സ്റ്റീല് ഉപഭോഗം, ആഗോള ശരാശരിയുടെ മൂന്നില് ഒന്ന് മാത്രമാണെന്നും, അത് വര്ധിപ്പിക്കാന് നമുക്ക് കഴിവുണ്ടെന്നും മന്ത്രി പറഞ്ഞു.
അടിസ്ഥാന സൗകര്യ വികസനത്തിന് കൂടുതല് സ്റ്റീല് ഉപയോഗിക്കാന് മറ്റു മന്ത്രാലയങ്ങളോടും സംസ്ഥാനങ്ങളോടും മറ്റ് തല്പര കക്ഷികളോടും ആവശ്യപ്പെട്ടിട്ടുണ്ട്. സ്റ്റീല് കൂടുതലായി ഉപയോഗിച്ചു കൊണ്ടുള്ള നിര്മാണ പ്രവര്ത്തനങ്ങള് പ്രോത്സാഹിപ്പിച്ചുകൊണ്ട് 'മേക്ക് ഇന് സ്റ്റീല്' പദ്ധതിക്ക് അദ്ദേഹം ആഹ്വാനം ചെയ്തു. വിവിധ മേഖലകളില്, ഭാവിയിലേയ്ക്കായുള്ള അടിസ്ഥാന സൗകര്യ വികസനത്തിന്, ഇന്ത്യ ശ്രദ്ധ കേന്ദ്രീകരിച്ചിരിക്കുകയാണെന്നും രാജ്യത്തെ സ്റ്റീല് ഉപഭോഗത്തിന് ഇത് പ്രചോദനമാകുമെന്നും ശ്രീ ധര്മേന്ദ്ര പ്രധാന് പറഞ്ഞു. സ്റ്റീല് ഉപയോഗം വര്ധിപ്പിക്കുന്നതിന് സ്വീകരിച്ച നടപടികള് കൃത്യമായി വിലയിരുത്തുന്നതിന് ഒരു പ്രവര്ത്തക സമിതി രൂപീകരിക്കും. പ്രായോഗികതലത്തില് കൊണ്ടുവരാന് കഴിയുന്ന ശക്തമായ നിര്ദേശങ്ങള് സമര്പ്പിക്കാന് വെബിനാറില് പങ്കെടുത്തവരോട് കേന്ദ്ര മന്ത്രി നിര്ദേശിച്ചു.
പ്രധാനമന്ത്രിയുടെ ഓഫീസ്
പോർച്ചുഗലിൽ പ്രധാനമന്ത്രിയായി വീണ്ടും തിരഞ്ഞെടുക്കപ്പെട്ട അൻറ്റോണിയോ കോസ്റ്റയെ പ്രധാനമന്ത്രി അഭിനന്ദിച്ചു
പോർച്ചുഗൽ പാർലമെന്റ് തെരഞ്ഞെടുപ്പിലെ ഉജ്ജ്വല പ്രകടനത്തിന് പ്രധാനമന്ത്രി അൻറ്റോണിയോ കോസ്റ്റയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിക്കുകയും പോർച്ചുഗലുമായുള്ള ഊഷ്മളവും കാലാതീതവുമായ ബന്ധം കൂടുതൽ ആഴത്തിലാക്കാൻ ആഗ്രഹം പ്രകടിപ്പിക്കുകയും ചെയ്തു.
ഒരു ട്വീറ്റിൽ പ്രധാനമന്ത്രി പറഞ്ഞു :
"പോർച്ചുഗലിലെ പാർലമെന്റ് തിരഞ്ഞെടുപ്പിൽ വീണ്ടും തിരഞ്ഞെടുക്കപ്പെട്ട മിന്നുന്ന പ്രകടനത്തിന് എന്റെ സുഹൃത്ത് പ്രധാനമന്ത്രി അൻറ്റോണിയോ കോസ്റ്റയ്ക്ക് അഭിനന്ദനങ്ങൾ. പോർച്ചുഗലുമായുള്ള ഊഷ്മളവും കാലാതീതവുമായ ബന്ധം കൂടുതൽ ആഴത്തിലാക്കുന്നത് തുടരാൻ കാത്തിരിക്കുകയാണ്.
പ്രധാനമന്ത്രിയുടെ ഓഫീസ്
സഹകരണത്തിനുള്ള മികച്ച വേദിയാണ് എയ്റോ ഇന്ത്യ: പ്രധാനമന്ത്രി
പ്രതിരോധത്തിലും വിമാന നിര്മ്മാണ വ്യവസായത്തിലും ഇന്ത്യ അപാരമായ സാധ്യതകൾ വാഗ്ദാനം ചെയ്യുന്നുവെന്ന് പ്രധാനമന്ത്രി ശ്രീ നരേന്ദ്ര മോദി. ഈ മേഖലകളിലെ സഹകരണത്തിനുള്ള ഒരു മികച്ച വേദിയാണ് എയ്റോ ഇന്ത്യ എന്ന് അദ്ദേഹം പറഞ്ഞു .
പ്രതിരോധത്തിലും വിമാന നിര്മ്മാണ വ്യവസായത്തിലും ഇന്ത്യ അപാരമായ സാധ്യതകൾ വാഗ്ദാനം ചെയ്യുന്നുവെന്ന് പ്രധാനമന്ത്രി ട്വീറ്റിൽ പറഞ്ഞു. "ഈ മേഖലകളിലെ സഹകരണത്തിനുള്ള ഒരു മികച്ച വേദിയാണ് എയ്റോ ഇന്ത്യ. ഈ മേഖലകളിൽ ഗവണ്മെന്റ് ആവിഷ്കരിച്ചിട്ടുള്ള ഭാവി പരിഷ്കാരങ്ങൾ സ്വയം പര്യാപ്തതതയിലേക്കുള്ള നമ്മുടെ യാത്രയിൽ പ്രചോദനമേകും".
സാമൂഹ്യനീതി, ശാക്തീകരണ മന്ത്രാലയം
ഒബിസി വിഭാഗത്തിന്റെ ക്രീമിലെയർ വരുമാന പരിധി
ന്യൂഡൽഹി, ആഗസ്റ്റ് 11, 2021
ഒബിസി വിഭാഗങ്ങളുടെ ക്രീമി ലെയർ നിർണ്ണയിക്കുന്നതിനുള്ള വരുമാന മാനദണ്ഡം പരിഷ്കരിക്കാനുള്ള നിർദ്ദേശം പരിഗണനയിലാണെന്ന് ഗവൺമെന്റ് അറിയിച്ചു.
സാമൂഹ്യ നീതി-ശാക്തീകരണ സഹമന്ത്രി സുശ്രീ പ്രതിമ ഭൗമിക് രാജ്യസഭയിൽ രേഖാമൂലമുള്ള മറുപടിയിലാണ് ഈ വിവരം നൽകിയത്.
RRTN /SKY
(Visitor Counter : 171
രാഷ്ട്രപതിയുടെ കാര്യാലയം
ചേഞ്ച് ഓഫ് ഗാർഡ്' ചടങ്ങ് ജനുവരി 14, 21, 28 തീയതികളിൽ ഉണ്ടായിരിക്കുന്നതല്ല
ന്യൂഡൽഹി , ജനുവരി 11, 2023
റിപ്പബ്ലിക് ദിന പരേഡിന്റെയും ബീറ്റിംഗ് റിട്രീറ്റ് ചടങ്ങിന്റെയും റിഹേഴ്സലുകൾ നടക്കുന്നതിനാൽ 2023 ജനുവരി 14 നും 28 നും ഇടയിൽ  ചേഞ്ച് ഓഫ് ഗാർഡ് ചടങ്ങ് ഉണ്ടായിരിക്കുന്നതല്ല
SKY
(Visitor Counter : 84
പ്രധാനമന്ത്രിയുടെ ഓഫീസ്
ഒഡിയ പുതുവർഷത്തിലും മഹാ ബിഷുബ പന സംക്രാന്തിയിലും പ്രധാനമന്ത്രി ജനങ്ങൾക്ക് ആശംസകൾ നേർന്നു
പ്രധാനമന്ത്രി ശ്രീ നരേന്ദ്ര മോദി ഒഡിയ പുതുവർഷത്തിലും മഹാ ബിഷുബ പന സംക്രാന്തിയിലും ജനങ്ങൾക്ക് ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ഒഡിയ പുതുവത്സര ആശംസകളും മഹാ ബിഷുബ പന സംക്രാന്തിയും.
പുതുവർഷം സന്തോഷത്തിന്റെ സമൃദ്ധിയാൽ നിറയട്ടെ.
നമ്മുടെ സമൂഹത്തിൽ സാഹോദര്യത്തിന്റെ മനോഭാവം വർധിക്കട്ടെ, എല്ലാവർക്കും നല്ല ആരോഗ്യം ഉണ്ടാകട്ടെ."